作者:徐再思
標題:雙調・沉醉東風息齋畫竹
內容:葛陂裡神龍蛻形，丹山中彩鳳棲庭。風吹粉籜香，雨洗蒼苔冷，老仙翁筆底春生。明月闌干酒半醒，對一片兒瀟湘翠影。春情一自多才間闊，幾時盼得成合。今日個猛見他門前過，待喚著怕人瞧科。我這裡高唱當時《水調歌》，要識得聲音是我。紅灼灼花明翠牖。翠絲絲柳拂青樓。錦谷春，銀瓶酒，玉天仙燕體鶯喉。不向樽前醉後休，枉笑煞花間四友。